open-index/open-wikipedia-markdown huggingface dataset:
Frederick Reines

**Frederick Reines** (født 16. mars 1918 i Paterson,  Passaic County, New Jersey, død 26. august 1998 i  California) var en amerikansk fysiker. Reines mottok  Nobelprisen i fysikk i 1995 for *påvisningen av  [[nøytrino]]er*. Han delte prisen med landsmannen Martin Lewis  Perl.

Reines tok en Master of Science i fysikk i 1941 og tok senere en doktorgrad i fysikk ved New York University i 1944. Han begynte å jobbe ved Los Alamos Scientific Laboratory under ledelse av Richard Feynman og deltok i Manhattanprosjektet for å produsere den første atombomben.

Hypotesen om nøytrinoens eksistens er fra 1930-tallet. Nøytrino «oppstod» som en hypotetisk partikkel i et brev fra 1930 av Wolfgang Pauli (Nobelprisen i 1945). På den tiden var det kjent at mange atomkjerner endte sine liv ved å sende ut en elektron. Denne prosessen, som kalles betahenfall, ga forskerne mye hodebry, blant annet ved at fysikkens hellige lover &ndash; energiprinsippet &ndash; ikke syntes å gjelde. For å gjenopprette orden i fysikkens lovbok kom Pauli med det han kalte en «desperat løsning» &ndash; kjernen sendte ikke ut elektronet alene. Den ble fulgt av en annen småpartikkel, som ikke hadde elektrisk ladning og reagerte svært lite med sine omgivelser. Den lille partikkelen, som etter hvert fikk navnet nøytrino, tok en del av energien med seg og forsvant sporløst i det tomme intet. Energibalansen ble som forventet, bare man tok hensyn til den andelen som nøytrinoet hadde tatt med seg.

Det drøyde enda helt til 1956 før Reines og hans kollega Clyde L. Cowan lykkes med å påvise nøytrinoets eksistens.

## Referanser


## Eksterne lenker
Lonely Woman

**Lonely Woman** er en norsk jazzkvintett som ble etablert i 2002 bestående av Tine Asmundsen (kontrabass), Vidar Johansen (saksofon), Roy Nikolaisen (trompet), Rune Klakegg (piano), Svein Christiansen (trommer).

Navnet *Lonely Woman* gjenspeiler Asmundsen som eneste kvinne i bandet, samtidig som dette er tittelen på en melodi av Ornette Coleman fra albumet *The Shape of Jazz to Come* (1959).

I 2010 holdt *Lonely Woman* konsert på Kongsberg Jazzfestival med David Murray som gjesteartist.

## Utgivelser
* *Radegund* – (Hazeljazz, 2008)
* *Demon's Diversions* – (Hazeljazz, 2005)
* *aLive * – (Hazeljazz, 2003)

## Referanser


## Eksterne lenker
*
Botswana under Sommer-OL 2004

**Botswana under Sommer-OL 2004**. Elleve sportsutøvere, ti menn og en kvinne fra Botswana deltok i to sporter, friidrett og boksing under Sommer-OL 2004 i Athen. Det var sjuende gangen Botswana deltok i et sommer-OL. De vant ikke noen medalje.

## Medaljer

## Eksterne lenker
* OL-resultater på Sports-reference.com
Ernst Ruska

**Ernst August Friedrich Ruska** (født 25. desember 1906 i Heidelberg, død 25. mai 1988 i Vest-Berlin) var en tysk fysiker. Ruska mottok Nobelprisen i fysikk i 1986 «for hans fundamentale elektronoptiske arbeid og konstruksjon av det første elektronmikroskopet». Den andre halvdelen av prisen ble tildelt Gerd Binnig og Heinrich Rohrer «for deres konstruksjon av Scanning tunneling mikroskop».

Etter å ha fullført sin filosofiske doktorgrad i 1933, fortsatte Ruska å jobbe innen elektronoptikk, først ved Fernseh Ltd i Berlin-Zehlendorf og deretter hos Siemens-Reiniger-Werke AG. Hos Siemens var han involvert i å utvikle det første kommersielt produserte elektronmikroskopet i 1939. I tillegg til å utvikle teknologi for elektronmikroskop mens han var hos Siemens, jobbet Ruska også ved andre vitenskapelige institusjoner og oppmuntret Siemens til å sette opp et laboratorium for gjesteforskere. Dette laboratoriet ble først ledet av Ruskas bror Helmut, en lege som utviklet bruken av elektronmikroskopet for medisinske og biologiske applikasjoner.

I 1960 mottok han også Albert Lasker Basic Medical Research Award.

## Referanser


## Eksterne lenker
Trollfoss

**Trollfoss** i Larvik kommune er Vestfolds største fossefall. Fossen er en del av Dalelva som renner fra Svartangen og ut i Numedalslågen.
Brunei under Sommer-OL 1996

**Brunei under Sommer-OL 1996**. Én mannlig sportsutøver fra Brunei deltok i friidrett under Sommer-OL 1996 i Atlanta. Det var første gangen Brunei deltok i et sommer-OL, de vant ikke noen medalje.

## Medaljer

## Eksterne lenker
* Resultater og profilside  på sports-reference.com
Melvin Schwartz

**Melvin Schwartz** (født 2. november 1932 i New York i USA, død 28. august 2006 i Twin Falls County i Idaho) var en amerikansk fysiker. Schwartz mottok Nobelprisen i fysikk i 1988 for metoden med  nøytrinostråler og påvisningen av leptonenes dobbeltstruktur gjennom oppdagelsen av myonnøytrinoet. Prisen ble delt med Jack  Steinberger og Leon M. Lederman.

## Liv og virke
### Bakgrunn
Schwartz vokste opp i New York i depresjonstiden i New York. Han fikk sin store interesse for fysikk i 12-års-alderen. Han gikk på Bronx High School of Science. 

Han studerte så fysikk ved Columbia University, hvor han tok doktorgrad i 1958. Han samarbeidet på Columbia University med den senere nobelprisvinneren Isidor Isaac Rabi, som var leder av fysikkfakultetet. Samtidig var han fra 1956 til 1958 tilknyttet Brookhaven National Laboratory. 

### Karriere
Han var professor ved Stanford University i perioden 1966&ndash;83.

Tsung-Dao Lee, en kollega ved Columbia som nylig hadde vunnet Nobelprisen i en alder av 30 år, inspirerte eksperimentet som Schwartz senere fikk sin egen Nobel for:
På begynnelsen av 1960-tallet utførte Lederman, Schwartz og Steinberger - alle ansatt ved Columbia - eksperimenter ved Brookhaven National Laboratory hvor de brukte en partikkelakselerator for å generere en stråle av nøytrinoer, partikler som ikke har noen merkbar masse eller elektrisk ladning. 

Det var kjent at når nøytrinoer traff materie, ble det noen ganger generert elektroner eller elektronlike partikler som kalles myoner. Det var derimot ikke kjent om dette kom av at det fantes ulike typer  nøytrinoer. Lederman, Schwartz og Steinberger viste at dette var  tilfelle og kalte den tidligere uidentifiserte typen av nøytrinoer som  genererte myoner for myonnøytrino.

Denne oppdagelsen ledet til innsikten i at leptonene,  den familien av partikler som elektroner og nøytrinoer tilhører, danner  «familier» av partikler. Dette er nå en del av standardmodellen som beskriver oppbyggingen og kategoriseringen av elementærpartiklene.

Schwartz tilbrakte sin pensjonsalder i Ketchum i Idaho og døde 28. august 2006 på et sykehjem i Twin Falls.

## Referanser


## Eksterne lenker
Johan B. Ugland

**Johan Benad Ugland** (født 23. juli 1953) er en norsk investor fra Grimstad.

Han er eldste sønn av Andreas Kjell Lund Ugland (1925–2019) som var hovedaksjonær i Uglands Rederi fra 1960 til 1996 sammen med broren Johan Jørgen Ugland (1921–2010). Johan Benad Ugland tok maritim utdannelse i England og USA på sent 1960-tallet, tidlig 1970-tallet. Han driver Storegra gård, hvor han har odelsrett. Han er gift og har fem barn. 

Ugland hadde sammen med sin bror Andreas Ove Ugland (1955-2020) et bilmuseum i Grimstad (tidligere i Sørlandsparken i Kristiansand), og driver sammen med sin andre bror, Knut Axel Ugland, bank på Caymanøyene. 

Etter 25 år i utlandet flyttet han hjem til Norge i 1993. Han har stått sentralt i utviklingen av Sørlandets Teknologisenter, og står bak byggingen av Campus Grimstad. Selskapet hans, J.B. Ugland Holding, har fire forretningsområder; shipping, eiendom, industri og investeringer. I 2008 var han oppført med 423&nbsp;227&nbsp;611 i personlig formue.

I 2008 solgte Ugland mesteparten av shippingvirksomheten, blant annet 46 skip, til indiske Sivasankaran. Prisen var 1,6 milliard. I 2009 kjøpte han Fyresdals største eiendom, Austre-Nape, for 8,5 millioner norske kroner. Eiendommen er på 40&nbsp;000 dekar. Han har planer om å bygge et kraftverk på eiendommen, og har fått tillatelse fra Norges vassdrags- og energidirektorat.

## Selskap
* J.B. Ugland Holding – moderselskap
* J.M.Ugland & Co. (shipping)
* J.B.Ugland Eiendom (eiendom)
* Ugland Industrier (byggindustri)

## Referanser


## Eksterne lenker
* Storegra Gård
* Ugland Holding AS
Brunei under Sommer-OL 2000

**Brunei under Sommer-OL 2000**. To mannlige sportsutøvere fra Brunei deltok i to grener, friidrett og skyting under Sommer-OL 2000 i Sydney. Det var andre gangen Brunei deltok i et sommer-OL, men landets representanter vant ingen medalje.

## Medaljer

## Eksterne lenker
* Resultater og profilside  på sports-reference.com
Gerd Binnig

**Gerd Binnig** (født 20. juli 1947) er en tysk fysiker. Binnig mottok Nobelprisen i fysikk i 1986 sammen med Heinrich Rohrer «for deres konstruksjon av Scanning tunneling  mikroskop» (STM). Den andre halvdelen av prisen ble tildelt Ernst Ruska «for hans grunnleggende elektronoptiske arbeid, og for konstruksjon av det første elektronmikroskopet».

I 1978 aksepterte han et tilbud fra IBM om å bli en del av en forskningsgruppe i Zürich. Her møtte han Heinrich Rohrer, som han senere skulle dele Nobelprisen i fysikk med. Siden 1994 har Binnig drevet et eget selskap for programvare til bildeanalyse.

## Publikasjoner (utvalg)
* Gerd Binnig, Heinrich Rohrer: *Gerät zur rasterartigen Oberflächenuntersuchung unter Ausnutzung des Vakuum-Tunneleffekts bei kryogenischen Temperaturen*, Europäische Patentanmeldung 0 027 517, Priorität: 20. september 1979 CH 8486 79
* Gerd Binnig, Heinrich Rohrer, C. Gerber og E. Weibel: *Tunneling through a Controllable Vacuum Gap*, Appl. Phys. Lett. **40**, 178 (1982)
* G. Binnig, H. Rohrer, C. Gerber, E. Weibel: *Surface studies by scanning tunneling microscopy*. Phys. Rev. Lett. 49/1, S. 57 – 61 (1982)
* *Aus dem Nichts. Über die Kreativität von Natur und Mensch.* (1997), ISBN 3-492-21486-X

## Referanser


## Eksterne lenker

* Definiens  (bildeanalyseselskapet)
Fedrenes ord

**Fedrenes ord** (*Pirke Avot*, ) er en jødisk etisk og religiøs tekst. Teksten kan dateres til ca 200, og er en del av lovboken Misjná, som igjen er en del av Talmud.

Denne lille delen av Talmud er svært populær og utbredt, og er kjent under flere navn: *Fedrenes ord*, *Fedrenes etikk* eller *Fedrene*. Den inneholder visdomsord og læresentenser, ofte knyttet til navngitte rabbier, som forklarer etiske og moralske spørsmål utfra toraen og Tanákh.

Teksten er utgitt på norsk i samlingen *[[Jødiske skrifter]]*, 2002.
## Referanser
Heinrich Rohrer

**Heinrich Rohrer** (født 6. juni 1933 i Buchs i Sankt Gallen, død 16. mai 2013 i Wollerau i Schwyz) var en sveitsisk fysiker. Rohrer mottok Nobelprisen i fysikk i 1986 sammen med Gerd Binnig for deres  konstruksjon av Scanning tunneling  mikroskop (STM). Den andre halvdelen av prisen ble tildelt Ernst Ruska for hans grunnleggende elektronoptiske arbeid, og for konstruksjon av det første elektronmikroskopet.

Rohrer begynte på ETH Zürich i 1951, hvor han studerte sammen med Wolfgang Pauli. Doktoravhandlingen handlet om måling av lengdeendringer i superledere ved magnetfeltinduserte superledende overganger, et prosjekt startet av Jörgen Lykke Olsen. I løpet av forskningen fant han ut at han måtte gjøre det meste av forskningen om natten, etter at byen hadde stilnet, fordi målingene var så følsomme for vibrasjoner.

Studiene ble avbrutt av militærtjeneste i det sveitsiske fjellinfanteriet. I 1961 giftet han seg med Rose-Marie Egger. Bryllupsreisen til USA inkluderte en begrenset forskning på termisk ledningsevne av type II-superledere og metaller sammen med Bernie Serin ved Rutgers University i New Jersey.

## Referanser


## Eksterne lenker

*
Burkina Faso under Sommer-OL 2000

**Burkina Faso under Sommer-OL 2000**. Fire sportsutøvere, tre menn og en kvinne fra Burkina Faso deltok i tre sporter, boksing, judo og friidrett under Sommer-OL 2000 i Sydney. De vant ikke noen medaljer. 

## Medaljer

## Eksterne lenker
* Resultater og profilside  på sports-reference.com
Tkhines

***Tkhines*** (, jiddisch for «bønner») er trykte samlinger med jiddisk-språklige bønner for jødiske kvinner, først trykket på 1600-tallet. 

Den tradisjonelle jødiske religiøse litteraturen var skrevet på hebraisk, et språk som de fleste voksne jødiske menn med religiøs skolering behersket. Fra og med utgivelsen av *Seyder Tkhines* («en kjede av bønner») i Amsterdam i 1648 ble det etablert et religiøst språk for den jødiske kvinnen. Tekstene i Seyder Tkhines er skrevet for å fremsies av en kvinne. Dette er den eldste, og mest utbredte av Tkhines-samlingene. 

Et utvalg av bønnene er utgitt på norsk i samlingen *[[Jødiske skrifter]]*, 2002.
Coventure

**Coventure** (tidligere **Sørlandets Teknologisenter**) er et selskap i Grimstad som engasjerer seg som aktive medeier i innovative forretningsideer.

Selskapet bidrar både med finansiering og kompetanse til nye selskaper, og har i en årrekke deltatt med å opprette over 50 selskaper og skapt over 500 arbeidsplasser. I starten var fokuset på IT-selskaper, men er idag innen alle felt.

Coventure er Universitetet i Agder sin kommersialiseringsenhet.

## Eiere
* Agderforskning 
* Applica 
* Aust-Agder Næringsselskap
* EILIHA
* Ericsson
* Grimstad Kommune
* HRM Consult
* J.B. Ugland Holding
* SIVA – Selskapet for industrivekst SF
* Sparebanken Sør
* Telenor Communications II 
* Vest-Agder fylkeskommune
Burundi under Sommer-OL 2000

**Burundi under Sommer-OL 2000**. Seks sportsutøvere, fem menn og en kvinne fra Burundi deltok i en sport, friidrett under Sommer-OL 2000 i Sydney. Det var andre gangen Burundi deltok i et sommer-OL, de vant ikke noen medalje.

## Medaljer

## Eksterne lenker
* Resultater og profilside  på sports-reference.com
Caymanøyene under Sommer-OL 2000

**Caymanøyene under Sommer-OL 2000**. Tre sportsutøvere, to kvinner og en mann fra Caymanøyene deltok i to sporter, friidrett og seiling under Sommer-OL 2000 i Sydney. Det var sjette gangen Caymanøyene deltok i et sommer-OL, de vant ikke noen medalje. 

## Medaljer

## Eksterne lenker
* Resultater og profilside  på sports-reference.com
Once a Hero

***Once a Hero*** er et musikkalbum utgitt av Cato Sanden i 1987.

## Sporliste

# «Looking For You» (Cato Sanden/Ronald Jensen)
# «Once a Hero» (Sanden/Jensen)
# «Hearts Burning» (Sanden/Jensen)
# «Let's Go Dancing» (Sanden/Jensen)
# «Memories Alive» (Sanden/Jensen)
# «Give Her My Love» (Sanden/Jensen)
# «Friend» (Sanden/Jensen)
# «All My Fears» (George Chisholm)
# «It's a Lazy Life» (Sanden/Jensen)
# «My Dream» (Sanden/Jensen)
# «Now and Then» (Sanden/Jensen)
# «White Lines» (Sanden/Jensen)
# «I'm On My Way» (Sanden/Jensen)
# «Once a Hero II» (Sanden/Jensen)
# «Is It Really Christmas Again» (Sanden/Jensen)

## Medvirkende
### Musikere
* Cato Sanden - sang, gitarer, låtskriver, miksing 
* Rune Hauge - gitar, mandolin, bakgrunnvokal 
* Pytten - bass 
* Bill Booth - fele
* Dag Wolf - steelgitar 
* Terje Tranaas - keyboard 
* Torleif Iversen - trommer, bakgrunnvokal
### Øvrige
* Åge Aleksandersen - produsent, miksing
* Rune Nordal - tekniker, miksing
* Peter Strindberg - mastering 
* Roar Øhlander - fotograf 
* Per Nybø - fotograf 
* Berg & Company - coverdesign
## Eksterne lenker
* Once a Hero
The Warrior Within

***The Warrior Within*** er en amerikansk dokumentarfilm fra 1976 som omhandler ulike former for orientalsk kampsport. Regien er ved Burt Rashby. Dokumentaren både skildrer og inneholder intervju med en rekke ulike kampsporteksperter på 1970-tallet, blant dem Dan Inosanto, Hui Cambrelen, Mike Stone, Master Moses Powell og Chuck Norris.

Filmen ble utgitt på video i Norge på 1980-tallet under tittelen *Chuck Norris Work Out*. Norris har imidlertid en marginal rolle i dokumentaren.

## Referanser
 

## Eksterne lenker
*
Ekvatorial-Guinea under Sommer-OL 2008

**Ekvatorial-Guinea i Sommer-OL 2008**. Tre utøvere fra Ekvatorial-Guinea deltok i to grener i Sommer-OL 2008 i Beijing. De vant ingen medaljer. Friidrettsutøveren Emilia Mikue Ondo var landets flaggbærer under åpningsseremonien.

## Medaljer

## Friidrett

## Judo

## Eksterne lenker
* OL-resultater på Sports-reference.com
Chile under Sommer-OL 2000

**Chile under Sommer-OL 2000**. Femti sportsutøvere, førtitre menn og sju kvinner fra Chile deltok i fjorten sporter under Sommer-OL 2000 i Sydney. De kom på delt 71.-plass med en bronsemedalje. Tennisspilleren Nicolás Massú var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
El Salvador under Sommer-OL 2008

**El Salvador under Sommer-OL 2008**. Elleve sportsutøvere fra El Salvador deltok i ni sporter under Sommer-OL 2008 i Beijing. De vant ingen medaljer. Vektløfteren Eva María Dimas var landets flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Elfenbenskysten under Sommer-OL 2008

**Elfenbenskysten under Sommer-OL 2008**. 23 sportsutøvere fra Elfenbenskysten deltok i fem sporter under Sommer-OL 2008 i Beijing. De vant ingen medaljer. Friidrettsutøveren Affoue Amandine Allou var landets flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Chile under Sommer-OL 2008

**Chile under Sommer-OL 2008**. Tjuesju sportsutøvere fra Chile deltok i seksten sporter under Sommer-OL 2008 i Beijing. De kom på delt 70.-plass med en sølvmedalje. Tennisspilleren Fernando González var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Den sentralafrikanske republikk under Sommer-OL 2008

**Den sentralafrikanske republikk under Sommer-OL 2008**. Tre sportsutøvere fra Den sentralafrikanske republikk deltok i to sporter under Sommer-OL 2008 i Beijing. De vant ingen medaljer. Friidrettsutøveren Mireille Derebona var landets flaggbærer under åpningsseremonien.

## Medaljer

## Friidrett

## Boksing

## Eksterne lenker
* Resultater og profilside  på sports-reference.com
Skål for dette landet

***Skål for dette landet*** er et musikkalbum utgitt av Cato Sanden i 1989. Dette ble hans første album på norsk.

## Sporliste
# «Skål for dette landet» (Cato Sanden)
# «Olemann» (Cato Sanden)
# «En gammel drøm» (Cato Sanden)
# «Han lengter tilbake» (Cato Sanden)
# «På veien igjen» (Cato Sanden)
# «Sylvia» (Cato Sanden)
# «Som du vil» (Cato Sanden)
# «Mine drømmer lever» (Cato Sanden)
# «Her kan du bli» (Cato Sanden)
# «E6» (Cato Sanden)
# «Ny vår» (Cato Sanden)
# «Tid» (Cato Sanden)
# «Trailer» (Cato Sanden)

## Medvirkende
### Musikere
* Cato Sanden - sang, gitarer, perkusjon, piano, slide, låtskriver, tekniker, produsent, fotograf
* Øystein Fosshagen - fele, mandolin, sounds, fotograf
* Egil Skjelnes - steelgitar
* Arve Håland - trekkspill
* Johannes Torkelsen - bass
* Torleif Iversen - trommer
* Edel Ellingsen - harmonivokal på *Skål for dette landet, Sylvia, Ny vår* og *Tid*
* Anita Lunde - harmonivokal på *Han lengter tilbake, Som du vil, Mine drømmer lever, Ny vår* og *Trailer*
* Oddgeir Røssland - harmonivokal på *Han lengter tilbake, Som du vil, Mine drømmer lever, Ny vår* og *Trailer*, munnspill på *Som du vil* og *Ny vår*
* Per Jarle Johansen - harmonivokal på *Han lengter tilbake, Som du vil, Mine drømmer lever, Ny vår* og *Trailer*
* Terje Lerø - bass på *En gammel drøm*, *Her kan du bli*
* Rune Hauge - dobro på *På veien igjen*, *E6*
* Øystein Søbstad - saksofon på *Sylvia*
* Dag Wolf - steelgitar på *Som du vil*
* Jan Arthur Kalsaas - perkusjon på *Mine drømmer lever*, harmonivokal på *Trailer*
* Inge Glambek - banjo på *E6*
### Øvrige
* Morten Lund - mastering
* Laila Kambestad - coverdesign

## Eksterne lenker
* Skål for dette landet
Elfenbenskysten under Sommer-OL 2000

**Elfenbenskysten under Sommer-OL 2000**. Fjorten sportsutøvere fra Elfenbenskysten deltok i fem grener under Sommer-OL 2000 i Sydney. Utøverne fra Elfenbenskysten vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Filippinene under Sommer-OL 2008

**Filippinene under Sommer-OL 2008**. Femten sportsutøvere fra Filippinene deltok i åtte sporter under Sommer-OL 2008 i Beijing. De vant ingen medaljer, selv om den filippinske regjeringen hadde lovt en millionsum til den som vant Filippinenes første gullmedalje i et OL. Bokseren Manny Pacquiao var landets flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Elfenbenskysten under Sommer-OL 2004

**Elfenbenskysten under Sommer-OL 2004**. Fem sportsutøvere, tre menn og to kvinner fra Elfenbenskysten deltok i tre grener, friidrett, svømming og taekwondo  under Sommer-OL 2004 i Athen. De vant ingen medaljer.

## Medaljer

## Eksterne lenker
* Resultater og profilside  på sports-reference.com
Storvasshammartunnelen

**Storvasshammartunnelen** er en veitunnel Orkland kommune. Fylkesvei 714 ble opprinnelig bygget med en trasé langs Slørdalsvatnet, ved foten av Storvassknubben (283 moh). På grunn av flere ras ned på veien, som blant annet var skolevei i kommunen, ble det bygget en tunnel på stedet, slik at veien langs vatnet kunne stenges permanent.

## Se også
*Veitunneler i Norge
*Undersjøiske veitunneler i Norge

## Referanser
Bay Shore kraftverk

**Bay Shore kraftverk** er et kullkraftverk i Lucas County like nord for storbyen Toledo, ved bredden av Eriesjøen helt nrod i delstaten Ohio i det østlig-sentrale USA. Det har en installert produksjonskapasitet på 499 MW, fordelt på 3 blokker / turbiner. Operatør er First Energy Corp.

Anlegget ble bygget ut i årene 1957–1968. Brenselkilden er bitumenøst kull. Utslippene av CO2 i 2007 var totalt 3,979 mill tonn.

## Se også
* Liste over verdens største kullkraftverk

## Referanser


## Eksterne lenker
* Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
* Electric Generating Capacity 2008 – EIA, USAs energidepartement. Besøkt 6. juli 2010.
Colombia under Sommer-OL 2000

**Colombia under Sommer-OL 2000**. Førtiåtte sportsutøvere, trettini menn og ni kvinner fra Colombia deltok i ni sporter under Sommer-OL 2000 i Sydney. De kom på delt 49.-plass med en gullmedalje. Vektløfteren María Isabel Urrutia var landets flaggbærer under åpningsseremonien.

## Medaljer

## Medaljevinnerne

## Kilder
* Colombia under Sommer-OL 2000: Resultater og profilside  på sports-reference.com
Amida (bønn)

**ʿAmidá** (hebraisk עֲמִידָה [ʿămīdā]) eller **Attenbønnen** er den sentrale, mest brukte bønnen i jødedommen. 

Bønnen framsies stående, helst vendt mot Jerusalem. I ortodokse forsamlinger fremsies den først stille av den enkelte før den gjentas av hazzánen, bønnelederen. Den inngår både i sjaharít (morgongudstenesten), *[[minhá]]* (ettermiddagsgudstenesten) og *[[musáf]]* (tilleggsgudstenesten etter morgongudstenesten på sabbaten, ved rosj hódesj (nymåne) og på høytidsdager).

Bønnen kalles «attenbønnen» fordi den opprinnelig skal ha inneholdt atten lovprisningsledd; dens navn **shmone-esre** kommer fra jiddisch *shmoine-esre* og derfra fra hebraisk שְׁמונֶה עֶשְׂרֶה [šəmōne ʿesre], *atten*. I dag inneholder den nitten ledd. De tre første og de tre siste leddene brukes alltid, mens bruken av de tretten midterste leddene varierer med situasjonen.

Bønnen finnes på norsk i samlingen *[[Jødiske skrifter]]*, 2002.
Guatemala under Sommer-OL 2008

**Guatemala under Sommer-OL 2008**. Tolv sportsutøvere fra Guatemala deltok i ni sporter i Sommer-OL 2008 i Beijing. De vant ingen medaljer. Badmintonspilleren Kevin Cordón var landets flaggbærer i åpningsseremonien.

## Medaljer

## Eksterne lenker
* OL-resultater på Sports-reference.com
Grenada under Sommer-OL 2008

**Grenada under Sommer-OL 2008**. Ni sportsutøvere fra Grenada deltok i seks sporter under Sommer-OL 2008 i Beijing. De vant ingen medaljer. Friidrettsutøveren Alleyne Francique var landets flaggbærer under åpningsseremonien.

## Medaljer

## Friidrett

### Boksing

## Eksterne lenker
* Resultater og profilside  på sports-reference.com
De forente arabiske emirater under Sommer-OL 2000

**De forente arabiske emirater under Sommer-OL 2000**. Fire mannlige sportsutøvere fra De forente arabiske emirater deltok i tre sporter, friidrett, svømming og skyting i Sommer-OL 2000 i Sydney. Det var femte gangen De forente arabiske emirater deltok i et sommer-OL, de vant ingen medalje.

## Medaljer

## Eksterne lenker
* Resultater og profilside  på sports-reference.com
Zohar

***Zohar*** (hebraisk זֹהַר [zohar] *stråleglans*) er et bokverk som regnes som det sentrale verket i kabbalá, den jødiske mystikktradisjonen. Det er skrevet på middelalderarameisk og på rabbinsk hebraisk. 

*Zohar* er en kommentar til Toráen, de fem *[[Mosebøkene]]*. Zohar, og kabbalistisk tradisjon, baserer seg på at fortellingene i Mosebøkene kan forstås på fire nivå: den faktiske historien, de underliggende betydninger og de allegoriske forklaringene, den religiøse lærdommen og for det fjerde *Sod*, det hemmelige, esoteriske nivået. 

*Zohar* er et omfattende verk, med mange enkelttekster og teksttyper. De ulike bøkene som inngår i *Zohar* inkluderer eksegese såvel som teosofisk teologi, mytisk kosmogoni, mystisk psykologi og noe som kan oppfattes som antropologi. Verket inneholder blant annet en diskusjon om Guds natur, om universets opprinnelse og sammenhenger, om sjelenes egenskaper, synd, frelse, det ondes problem og lignende emner.

Verket er antagelig skrevet i Spania på slutten av 1200-tallet, av Moses de León (ca 1250 – 1305), men tilskrives tradisjonelt rabbineren *Shimon bar Johai* som levde i Galilea på 200-tallet.

## Norske utgaver
* *Zohar – stråleglansens bok, fra den jødiske [[kabbala]]*. Oversatt og med innledning og kommentarer av Bjørn Olav Grüner Kvam. Gyldendal, 2004 (Ad fontes). ISBN 82-05-29861-0
* Et utvalg fra *Zohar*s kommentarer til skapelsesberetningene i *[[Første Mosebok]]* finnes i samlingen *[[Jødiske skrifter]]*, 2002.
## Referanser
Lake Shore kraftverk

**Lake Shore kraftverk** var et kullkraftverk ved bredden av Eriesjøen i Cuyahoga County, nordøst for Cleveland i delstaten Ohio i det østlig-sentrale USA. Det hadde en installert produksjonskapasitet på 256 MW, fordelt på 1 blokker / turbiner. Operatør var First Energy Corp. Brenselkilden var bitumenøst kull. Utslippene av CO2 i 2007 var totalt 1,422 mill tonn.

Anlegget ble åpnet i 1911 og gradvis utvidet i nesten hundre år for å dekke byens stadig økende behov for elektrisitet. Nedstengning av anlegget startet i 2012, og i 2015 ble det nedlagt og rivnings- og opprydningsarbeidet pågikk til slutten av 2017.

## Se også
* Liste over verdens største kullkraftverk

## Referanser


## Eksterne lenker
* Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
* Electric Generating Capacity 2008 – EIA, USAs energidepartement. Besøkt 6. juli 2010.
AFL

**AFL** er en forkortelse som kan vise til
*Arbeidernes Faglige Landsorganisasjon, tidligere navn for Landsorganisasjonen i Norge (LO)
*ICAO-kode for det russiske flyselskapet Aeroflot
*Den amerikanske fagforeningen American Federation of Labor og etterfølgeren AFL-CIO
*Australian Football League, australsk fotballliga
*American Football League, amerikansk fotballiga 1960–1969
NFC

**NFC** kan blant annet være en forkortelse for:

* National Football Conference
* Nationellt forensiskt centrum
* Nærfeltskommunikasjon
Aggada

**Aggada** eller **Aggadah** (arameisk אגדה: fortellinger, tradisjon; pl. *Aggadot* eller (askenasisk) *Aggados*) er jødiske religiøse tekster.

Selv om tekstene har vært nedskrevne siden 400/500-tallet, regnes de som en del av jødedommens «muntlige tradisjon», i motsetning til den skriftlige tradisjonen. Den muntlige tradisjonen representerer den autoritative tolkningen av og undervisningen om tanakh, som er jødenes navn på det gamle testamente. Aggada-tekster finnes både innenfor Talmud og i Midrashsamlinger.

Aggada er det episk fortellende stoffet i den jødiske religiøse litteraturen, i motsetning til Halakha, som inneholder resonnerende tekster om lovene og de religiøse forpliktelsene. Enkelt sagt er Aggada en samling av rabbinske prekener som har inkorporert i seg et allsidig innhold av folklore, historiske anekdoter, moralske formaninger og praktiske råd for mange av livets situasjoner, fra forretningsliv til helselære.

Eksempler på slike tekster er utgitt på norsk i antologien *[[Jødiske skrifter]]*, 2002.
## Referanser
John Ødemark

**John Terje Ødemark** (født 1966) er en norsk litteraturviter, kulturhistoriker og folklorist, tilknyttet Universitetet i Oslo.

Han ble cand.philol. i litteraturvitenskap i 1998 med avhandlingen *Deletegn, narrative, estetiske og kulturelle former i [[Carlos Fuentes]]' roman Terra nostra (tiempo de fundaciones)* og fullførte hovedoppgave i folkloristikk i 2002 med *Ilden ved templet og flammer i hjertet, Mimesis og kulturoversettelse i Motolinias Historia de los indios de Nueva España og andre tekster av fransiskanske misjonæretnografer i Ny Spania (1524–1555)*. I juni 2010 disputerte han som dr.philos. med *Translating Tlaloc, Accommodating Vico. Lorenzo Boturini and the Semiotic Character of Cultural Otherness. A Study in the History and Theory of Cultural Translation*. 

Han har skrevet for ulike tidsskrift, og redigert en utgave av *[[Popol Vuh]]* for serien *[[Verdens hellige skrifter]]*. 

## Referanser


## Eksterne lenker
* uio.no Biografi/bibliografi
Linxia (Gansu)

**Linxia** (forenklet kinesisk: 临夏; tradisjonell kinesisk: 臨夏; pinyin: *Línxià*) er et autonomt prefektur  for huikinesere i provinsen Gansu i det vestlige Kina. Befolkningen anslås (2004) til 1,9 millioner. 

Byen Linxia var i sin tid et viktig stoppested på Silkeveien.

## Kulturminner
Binglingtempelet i prefekturet er oppført på Folkerepublikken Kinas liste over kulturminner.

## Administrative enheter
Det autonome prefektur Linxia har jurisdiksjon over ett byfylke (市 *shì*), 5 fylker (县 *xiàn*) og 2 autonome fylker (自治县 *zìzhìxiàn*). 

## Eksterne lenker
* 
* Offisielle hjemmesider
Buenavista metrostasjon

**Buenavista** er den vestlige endestasjonen til Mexico bys metros Linje B. Den ligger mellom Avenida de los Insurgentes og Eje 1 Norte i det administrative distriktet Cuauhtémoc, like nord for sentrum av byen.

Navnet kommer fra den nærliggende jernbanestasjonen Buenavista, som ble stengt for passasjertrafikk i 1999, men som gjenåpna i 2008 som sørlig endestasjon for det nye Tren Suburbano, som går til Cuautitlán i delstaten México.

Stasjonssymbolet er et lokomotiv sett forfra.

Det er overgangsmulighet til metrobusstasjonen Buenavista.
Iztacalco metrostasjon

**Iztacalco** er en stasjon på Mexico bys metros Linje 8. Den ligger i det administrative distriktet Iztacalco.

Stasjonen er oppkalt etter det administrative distriktet som den befinner seg i. Iztacalco betyr «I saltets hus» på nahuatl, og refererer til at aztekerne henta salt på stedet.

Stasjonssymbolet er siluetten av San Matías-kirka, den eldste katolske kirka i området.

Det er overgangsmulighet til trolleybuss Linje M.
Avenida Río Churubusco

**Avenida Río Churubusco** er en aveny i Mexico by. Den starter øst i byen, ved Benito Juárez internasjonale flyplass, som en avkjørsel fra Anillo Periférico. Den første strekninga går den sørvestover gjennom Iztacalco, og utgjør en del av Eje 4 Norte. Deretter går den rett vestover, og blir en del av Circuito Interior. Den går gjennom Coyoacán og krysser Avenida de los Insurgentes, hvor den skifter navn til Avenida Río Mixcoac.

Avenyen er oppkalt etter elva Churubusco, som tidligere rant der hvor veien går i dag.
Avenida Juárez

**Avenida Juárez** er en gate i Mexico bys historiske sentrum. Den går fra Paseo de la Reforma, østover langs med Alameda Central, til den krysser Eje Central Lázaro Cárdenas, hvor Palacio de Bellas Artes og Torre Latinoamericana befinner seg. Derfra fortsetter den mot Zócalo som Calle Francisco I. Madero.

Gata er oppkalt etter president Benito Juárez. I Alameda Central, langs Avenida Juárez, står minnemonumentet Hemiciclio a Juárez til ære for ham.
Torleif Elgvin

**Torleif Elgvin** (født 1950) er professor emeritus i teologi ved NLA Høgskolen og ekspert på Dødehavsrullene. 

Elgvin er født i Steigen i Nordland og har teologisk embetseksamen fra Menighetsfakutetet og mellomfag i religionsvitenskap og hebraisk fra Universitetet i Oslo. Han var prest i Alta 1980-1985, rektor ved Israelsmisjonens studiesenter *Caspari Center for Biblical and Jewish Studies* i Jerusalem 1986-1993 og tok doktorgraden på Dødehavsrullene ved det hebraiske universitetet i Jerusalem i 1998 med avhandlingen *An Analysis of 4QInstruction*. Han var førsteamanuensis ved Frikirkens teologiske høgskole fra 1998 og ved Høgskolen i Staffeldtsgate fra 2004, og var 2013-2020 professor i bibelfag og jødiske studier ved NLA Høgskolen. Fra 2022 er han professor II ved NLA Høgskolen i religionsvitenskap. I tiden 2012-2016 ledet han forskerprosjektet *Biblical Texts Older than the Bible* (Universitetet i Agder/Norges Forskningsråd). I perioden 2019-2024 var han leder for et tverrfaglig forskerteam rundt Universitetet i Agder som avslørte utstrakt forfalskning av Dødehavsfragmenter som var solgt til høy pris til samlere i USA og Norge.  Han har også vært leder i fagforumet Collegium Judaicum ved Menighetsfakultetet. 

Elgvin har publisert en rekke faglige og populærfaglige bøker og artikler. Fra 1992 var han med i det internasjonale utgiverteamet for Dødehavsrullene og var leder for det nordiske nettverket for Dødehavsforskere 2003-2007. I 2004 redigerte han *[[Dødehavsrullene (bok)|Dødehavsrullene]]* i Bokklubbenes serie Verdens hellige skrifter. I 2016 utga han *Gleanings from the Caves. Dead Sea Scrolls and Artefacts from The Schøyen Collection*, i 2018 en fagbok om Salomos Høysang, *The Literary Growth of the Song of Songs during the Hasmonean and Early-Herodian Periods*, og i 2022 *Warrior, King, Servant, Savior: Messianism in the Hebrew Bible and Early Jewish Texts.* 

Hans øvrige forfatterskap omfatter *Hør Israel! Ved disse ord skal du leve! Tekster og tider i 5. Mosebok* (2000), *Mine lepper spiller fløyte, jødiske bønner før Jesus* (2003), oversettelse fra hebraisk av rabbinske tekster i *Jødiske tekster* (Verdens hellige skrifter, 2001) og flere artikler; i *Tidsskrift for teologi og kirke*: «Tempelrullen fra Qumran» (1985), «Nyere bidrag til Qumranforskningen» (1997), «Forbannet er den som henger på treet» (1998), «En apokalyptisk katekisme fra Qumran» (1999); i *Teologisk Tidsskrift* «Nye perspektiver på dødehavstekster» (2016), i *Norsk tidsskrift for misjonsvitenskap* «The Caspari Center in Jerusalem: a personal view on its history» (2002), «Muslimske Jesusdisipler som missiologisk utfordring» (2010), «Jesus mellom kirke og synagoge» (2013), i *Theofilos* «Hvordan lese gammeltestamentlige tekster» (2015). 

## Referanser


## Eksterne lenker
Skannetunneleringsmikroskop (STM)

**Skannetunneleringsmikroskop** (engelsk: *scanning tunneling microscope*) (STM) er et spesielt linjeavsøkende ikke-optisk elektronmikroskop med tilstrekkelig oppløsning til å kunne skille enkeltatomer. Det er overflata som avbildes. Virkemåten beror på den kvantemekaniske tunneleffekten av elektroner fra en spiss, en spisselektrode, som sveiper over en overflate hvor konturene i flata følges med en avstand på 1 nanometer. Instrumentet ble oppfunnet av Gerd Binnig og Heinrich Rohrer i 1982 ved IBM i Zürich. Oppfinnelsen ga dem Nobelprisen i fysikk i 1986.

## Referanser


## Eksterne lenker
* 
*
Prods Oktor Skjærvø

**Prods Oktor Skjærvø**, eller **P. Oktor Skjaervo** (født 30. desember 1944 i Steinkjer) er en norsk-amerikansk professor i iransk språk ved Harvard University, Massachusetts.

Han har en mastergrad fra Københavns Universitet 1974 med avhandlingen *Undersøkelser til verbalsystemet i gammelpersisk og vestlig middel-iransk*, og dr.philos. fra Universitetet i Oslo 1981 med *The Paikuli inscription, restoration and interpretation. Restored text, translation, and commentary.* Fra 1985 var har redaktør ved *[[Encyclopædia Iranica]]* i New York og i 1991 ble han *Aga Khan Professor of Iranian Studies* ved Harvard. 

Foruten gammeliranske språk underviser han i zoroastrismen og manikeismen.

På norsk har han utgitt antologien *[[Zarathustras sanger]], de eldste iranske skriftene* i serien Verdens hellige skrifter, 2003. 

## Referanser


## Eksterne lenker
* harvard.edu CV
Farid ud din Attar

**Farid ud din Attar** (فریدالدین) var dikternavnet til **Abū Hamīd bin Abū Bakr Ibrāhīm** (ابو حمید ابن ابوبکر ابراهیم) 
(trolig født rundt 1145 i Nishapur i Persia, død ca 1220 samme sted) som var en persisk sufisk forfatter. 

Han regnes for å være en av de tre store forfatterne innenfor sufismen, sammen med Sanai og Jalal ad-din Rumi.

Hans mest kjente verk er *[[Fuglenes forsamling]]* (Maqamat-e toyur), som kom i norsk utgave i 2002. Han skrev også *Minnesmerke over de hellige* (Tazkiratú l-awliya), en samling biografier over hellige menn, og flere andre verk: *Prøvelsenes bok* (Mushibat-nama) og *Gudsboken* (Elahi-nama). Én tradisjon tilskriver ham hele 27 verk, men det er påvist at flere av disse er skrevet etter hans død. Selv nevner han 8 verk i innledningen til en av bøkene sine. Lite er kjent om hans liv, men tilnavnet *Attar* kommer av *itr* «parfyme», så trolig var han apoteker eller parfymehandler som sin far. Det framgår ellers av bøkene at han må ha vært både lærd, og selvbevisst.

Attars verk må hatt stor utbredelse. Anekdoter og episoder som bare er kjent fra hans helgenbiografier gjengis også i europeisk middelalderlitteratur på 1200- og 1300-tallet, riktignok løsrevet fra sin islamske kontekst. 

File:"The Concourse of the Birds", Folio 11r from a Mantiq al-tair (Language of the Birds) MET DT227734.jpg|*Fuglenes forsamling*
File:"The Concourse of the Birds", Folio 11r from a Mantiq al-tair (Language of the Birds) MET DT227735.jpg|*Fuglenes forsamling*
File:"The Concourse of the Birds", Folio 11r from a Mantiq al-tair (Language of the Birds) MET DT227736.jpg|*Fuglenes forsamling*
File:"The Concourse of the Birds", Folio 11r from a Mantiq al-tair (Language of the Birds) MET DT227737.jpg|*Fuglenes forsamling*


## Referanser


## Litteratur
* E.G. Browne: *Literary History of Persia*.  1998. ISBN 0-7007-0406-X.
* Jan Rypka: *History of Iranian Literature*. Reidel Publishing Company. 1968. ISBN 90-277-0143-1

## Eksterne lenker
* 
* wikiquotes
* Attar in Encyclopedia Iranica by B. Reinert
* Attar, Farid ad-Din. A biography by Professor Iraj Bashiri, University of Minnesota.
* Poetry by `Attar
* Fifty Poems of `Attar. A Translation of 50 poems with the Persian on the facing page.
* Attar's works in original Persian at Ganjoor Persian Library
*  Deewan-e-Attar in original Persian single pdf file uploaded by javed Hussen 
*  Panoramic Images of Attar Tombs Neyshabur Day
Cry (Churchill Kohlmans sang)

**«Cry»** er en amerikansk populærmusikksang med melodi og tekst av Churchill Kohlman. Sangen ble først spilt inn på plate av Ruth Casey på Cadillac-etiketten 

## Johnnie Rays og The Four Lads' versjon
Den største hitversjonen ble spilt inn på plate i New York City av Johnnie Ray og The Four Lads 16. oktober 1951. Innspillingen ble utgitt av Okeh Records med katalognummer 6840

## Lynn Andersons versjon
Lynn Anderson hadde en større suksess i countrymusikkmarkedet med sin versjon fra 1972, utgitt på singlen Columbia 4-45529. Arrangør var Cam Mullins. Produsent var Glenn Sutton.

## André van Duins versjon
Den nederlandske sangeren/komikeren André van Duin hadde en nederlandsk Top 40 nummer én-hit i 1982 med en nederlandske versjon betitlet «Als je huilt». Da van Duin fremførte denne sangen på TV anvendte han et spesielt par briller som sprøytet vann (tårer) på publikum.

## Crystal Gayles versjon
Crystal Gayle hadde sin egen hitversjon med sangen i 1986. Den ble utgitt på singlen Warner Bros. Records 7-28689. Produsent var Jim Ed Norman for Jen Productions Inc.

## André van Duins versjon
Den nederlandske sangeren/komikeren André van Duin hadde en nederlandsk Top 40 nummer én-hit i 1982 med en nederlandsk versjon betitlet «Als je huilt».

## Andre versjoner
*Eileen Barton (Neil Hefti orch), i en versjon innspilt for Coral Records med katalognummer 60592. Den nådde også top 10 på Billboard-listen.
*Ray Charles gjorde en coverversjon på sitt album *Sweet & Sour Tears* (1964)
*Ronnie Dove ga nytt liv til sangen i 1966 og tok den til en 18.-plass på Billboard Hot 100-listen.
*«Cry» har en fremtredende plass i musikkrevyen *Forever Plaid* på off-Broadway.
*Stan Freberg parodierte sangen i 1952 som «Try», basert på Johnnie Rays innspilling.
*Sangen har vært et viktig element i Jerry Lee Lewis' liveopptredener, nyligst fanget på hans live-DVD *Last Man Standing* i duett med Chris Isaak. Lewis spilte også inn en minneverdig uutgitt versjon av sangen under sessionen til hans album *Southern Roots* (1973).
*I Storbritannia gjorde Vera Lynn en coverversjon.
*Ronnie Millsap har spilt inn sangen. Den ble utgitt på hans album *Just for a Thrill*.
*Mina fremførte sangen i *Canzonissima*, RAIs varietéserie i 1968.
*Liza Minnelli, på hennes livealbum *Liza's Back* (2002)
*Tammy Wynette spilte inn «Cry» en eller annen gang i løpet av 1967. Hennes versjon var med på albumet *Take Me to Your World/I Don't Wanna Play House*, utgitt i januar 1968.

## Norsk versjon
Tola har skrevet en norsk versjon. På norsk bærer den også tittelen «Cry».

## Innspilling
*Ingrid Løfvenberg med Robert Levins orkester. Innspilt i Oslo i mai 1952. Utgitt på 78-platen His Master's Voice A.L.&nbsp;3213.

## Listeplasseringer

## Referanser
Sør-Koreas motorvei 45

**Sør-Koreas motorvei 45** eller **Jungbu Naeryuk motorvei** (som betyr *den sentrale innlandsmotorveien*) (koreansk: 중부내륙고속도로) er en motorvei i Sør-Korea, som går nord-sør, mellom Yeoju øst for Seoul og Masan, helt i sør, og ligger som navnet antyder deler landet omtrent i to deler øst og vest for veien.

Veien ble konstruert i tre etapper, først Yeoju til Chungju deretter Sangju til Gimcheon og til slutt Hyeonpung til Masan. Delen mellom Chungju og Sangju ble ferdigstilt i 2004, og siste del som ble bygd var mellom Gimcheon og Hyeonpung. En sidevei er Sør-Koreas motorvei 451 mellom Hyeonpung til den nordre delen av Daegu.

Fartsgrensa på veien varierer fra 50 km/t til 100 km/t.

## Eksterne lenker
* Ministry of Construction and Transportation
Sør-Koreas motorvei 10

**Sør-Koreas motorvei 10** eller **Namhae motorvei** (koreansk: 남해고속도로) er en motorvei i Sør-Korea, som går langs sørkysten av landet, mellom byene Suncheon og Busan.

## Eksterne lenker
* Ministry of Construction and Transportation
Sør-Koreas motorvei 1

**Sør-Koreas motorvei 1** eller **Gyeongbu motorvei** (koreansk: 경부 고속도로) (Asiavei 1) er den nest eldste og den mest trafikkerte motorveien i Sør-Korea. Årsaken til det er at den forbinder de fleste av landets største byområder, fra Seoul i nordvest til Suwon, Daejeon, Gumi, Daegu og Busan i sørøst. 

Veien er 416 km lang, og har normalt en hastighetsgrense på 100 km/t.

Konstruksjonsarbeidet startet i februar 1968, og 21. desember samme år åpnet strekningen Seoul-Suwon, men forlengelsen til Osan ble åpnet 30. desember. Den siste delen av veien, som går i fjellrike områder mellom Daejeon og Daegu åpnet 7. juli 1970.

Tilsammen 9 millioner mennesker var involvert i byggearbeidet som tok to år og fire måneder å gjennomføre. Prisen tilsvarte 25 prosent av statsbudsjettet, og byggeprosjektet er det største så langt i landet.

I 1987 ble det startet arbeid med å utvide deler av veien fra to felt i hver retning til tre felt. Enkelte deler utvides også etter dette til både fire og fem kjørefelt i hver retning fram til 1996. Et eget bussfelt åpner mellom Seoul og  Sintanjin i 1995 til bruk i ferier, høytider og helger.

Veiens hittil største ulykke inntraff 14. juli 2000 da åtte kjøretøy, inkludert tre busser og en varebil, kolliderte nær  Gimchon. Ulykka kostet 18 menneskeliv og førte til over hundre skadde mennesker.

25. august 2001 reorganiseres de sørkoreanske motorveiene, alle unntatt nr. 1 får nye nummer, men kilometermerkingen endres fra nord-sør til sør-nord.

I 2002 overtar Seoul by ansvaret for den nordligste delen av motorveien, på en 9 km lang strekning mellom Yangjae og Hannambrua. I 2008 blir bussfeltet permanent mellom Seoul og Osan også mellom rushtidene på hverdager og helt til Sintanjin i helgene.

## Referanser


## Eksterne lenker
* Ministry of Construction and Transportation
Jacqueline

**Jacqueline** er et opprinnelig fransk kvinnenavn dannet som en feminin form av Jacques, den franske formen av Jakob. Navnet betyr opprinnelig «den som holder i hælen».

## Utbredelse

*Jacqueline* er kjent brukt i Frankrike fra 1300-tallet, og i Storbritannia fra 1600-tallet, og var et vanlig navn i England fra 1940-årene til 1970-årene.

*Jacqueline* var et populært navn i USA i 1960-årene.

|}

## Kjente personer med navnet
Personene i listen er ordnet kronologisk etter fødselsår.
* Jacqueline Kennedy Onassis (1929–1994), amerikansk presidentfrue
* Jacqueline Bisset (f. 1944), engelsk skuespiller
* Jacqueline du Pré (1945-1987), engelsk cellist
* Jacqueline Wilson (f. 1945), engelsk forfatter
* Jacqueline Winspear (f. 1955), engelsk forfatter
* Jacqueline Novogratz, (f. 1961), amerikansk forretningskvinne
* Jacqueline Smith (f. 1971), amerikansk-norsk fagforeningsleder
* Jacqueline Fernandez (f. 1984), srilankisk skuespiller

## Referanser


## Eksterne lenker
Young Guns (film)

***Young Guns*** er en amerikansk action- og westernfilm fra 1988 med Emilio Estévez, Kiefer Sutherland, Lou Diamond Phillips og Charlie Sheen i noen av de ledende rollene. Regien er ved Christopher Cain. Filmens handling er delvis fiksjon og delvis fakta, og tar utgangspunkt i mytene rundt Billy the Kid.

*Young Guns* ble i 1990 etterfulgt av *[[Young Guns II]]* (med omtrent samme rollebesetning).

## Handling
New Mexico 1878: En gjeng lovløse gutter blir tatt hånd om av den innvandrede engelskmann Tunstall (Terence Stamp) som prøver å få skikk på gjengen, gi dem skolegang osv. Til gjengjeld skal de unge mennene beskytte ham mot Lawrence Murphy (Jack Palance), som forsøker å drive Tunstall vekk fra sitt område. En kveld når de ungene mennene er borte fra gården dukker Murphy’s menn opp og likviderer Tunstall. Når de får greie på hva som har skjedd og ønsker Bonney (Emilio Estévez) umiddelbart livet av Murphy og hans menn. Brewer (Charlie Sheen) prøver å roe gemyttene og sier de ikke må gjøre noe overilt. Det ender med at de blir utnevnt til sheriffassistenter ved hjelp av Tunstall’s gode venn Alex, og får tillatelse til å fange inn mennene bak Tunstall’s død. Ting kompliseres imidlertid når arrestasjonene ender i flere drap. De mister som følger av dette sine utnevnelser og blir ansett som forbrytere. Bonney blir på grunn av sitt aggressive gemytt kjent under benevnelsen Billy the kid. Gjengen ender opp på flukt der de blir jaget av de mest råbarkede revolvermenn.

## Om filmen
*Young Guns* innbrakte 45,7 millioner dollar på amerikanske kino og havnet på en 22.-plass over de mest innbringende filmene i USA i 1988.

Filmen fikk blandet mottakelse av filmkritikerne. Anmelderne i de amerikanske avisene *[[The New York Times]], [[Chicago Sun-Times]]* og *[[Los Angeles Times]]* var blant de mest begeistrede, mens *[[Washington Post]]* og *[[Time Magazine]]* var noe mer kritiske. Filmen har oppnådd 42 % på Rotten Tomatoes og 50% 

VGs anmelder (Jon Selås) gav den terningkast tre og mente den hadde mye godt spill, men også at den var voldsforherligende: «*"Young Guns" er en knallhard film. Mye godt spill og fin tidstegning imponerer. Men når filmen — tross sin realisme — beveger seg i retning av westernsjangerens egne mytebilder, er det vanskelig å følge med. I stedet for å fungere som en film om voldens umulighet — selv når volden er den eneste lov som hersker — blir historien vridd til et eventyr der mange av de harde scenene blir nokså ekkel underholdningsvold*». Aftenpostens anmelder gav den middels bra omtale og skrev: «*Emilio Estévez som Billy the Kid er passe vill, underfundig og ubalansert og tegner et troverdig bilde av den skytegale tenåring. Trence Stamp og Jack Palance fyller rollene som henholdsvis engelskmannen og den korrupte handelsmann på en livfull måte. Brukbart for dem som sogner til pistoldueller og bandeoppgjør, noe slitsomt for dem med annen smak*». 

Den ble tildelt en «Bronze Wrangler» ved Western Heritage Awards og ble nominert til kritikerprisen ved Deauville Film Festival (regissør Christopher Cain)

## Rollebesetning

## Referanser


## Eksterne lenker
*